liechticonsulting/filtered_apertus_pretrained huggingface dataset:
La trinited (rumauntsch grischun trinitad) es üna particularited dal cristianissem e significha cha Dieu schabain ch'el es unic exista in trais uschedittas persunas, que sun il bap (celestiel), il figl (Gesu Crist) e'l Spiert Sench.

Citats biblics cun puncts da partenza pel impissamaint da trinited
"La grazcha da nos Segner Gesu Crist e l'amur da Dieu e la cumünaunza dal spiert sench saja cun vus tuots !" - Seguonda charta a la raspeda a Corint 13,13
"Vè uossa e fè a discipuls tuots pövels e'ls battagè sül nom dal bap e dal figl e dal spiert sench." Evangeli seguond Matteus 28,19
"Perque ch'a sun trais chi daun perdütta i'l tschêl: il bap, il pled e'l spiert sench, e quists trais sun ün unic." - La prüma charta da Gioannes 5,7

Istorgia da teologia
L'an 325 gniva in occasiun dal prüm concil a Nicea decreteda la confessiun nicena-constantinopolitauna, illa quela l'egualited divina da Gesu cul bap celestiel vain expressa.

Festa ecclesiastica
Ad es ün'egna festa da la trinited i'l cuors da l'an da baselgia. La baselegia occidentela la celebrescha la dumengia zieva Tschinquaisma, düraunt cha la baselgia orientela considerescha Tschinquaisma svessa scu la festa da trinited.

Litteratura
Franz Dünzl: Kleine Geschichte des trinitarischen Dogmas in der Alten Kirche (= Istorgia pitschna da la dogma trinitarica illa baselgia veglia), Herder, Freiburg i. Br. 2006, ISBN 978-3-451-28946-0
Gisbert Greshake: An den drei-einen Gott glauben : Ein Schlüssel zum Verstehen (= Crajer i'l Dieu trais-ün: üna clev per incler), Freiburg 1998, Herder, ISBN 3-451-26669-5
Jürgen Moltmann: Trinität und Reich Gottes (= trinited e reginam da Dieu); Gütersloh: Kaiser, 31994, ISBN 3-579-01930-9
Herbert Vorgrimler: Gott – Vater, Sohn und Heiliger Geist (= Dieu - bap, figl e spiert sench); Münster: Aschendorff 2003, ISBN 3-402-03431-X
Rudolf Weth (Hg.): Der lebendige Gott. Auf den Spuren neueren trinitarischen Denkens (= Il dieu vivaint. Süls stizis dal penser trinitaric pü nouv), Neukirchen-Vluyn 2006, ISBN 978-3-7887-2123-7
Trogen è ina vischnanca politica en il district anteriur Mittelland dal chantun Appenzell Dadora en Svizra. Ella è la sedia da las autoritads giudizialas e dals organs da polizia dad Appenzell Dadora.
Troinex è ina vischnanca politica svizra en il chantun Genevra.

Geografia
La vischnanca sa chatta al flum Drize. Las vischnancas e citads cunfinantas èn Veyrier, Bossey (Frantscha), Bardonnex e Plan-les-Ouates.

Colliaziuns

Pagina uffiziala da la vischnanca (franzos)
Troistorrents è ina vischnanca politica svizra en la part franzosa dal chantun Vallais che appartegna al district Monthey.
La Trommeta spirituala è in'ovra da l'onn 1709 da Conradin Riola (1670-1743): Fitg interessanta descripziun socioculturala da la vita en ils vitgs da l'Engiadina da quel temp. Descritta e sentenziada vegn surtut la disa dals umans da sa durmentar durant la pregia en baselgia (lezzas cuzzavan da quel temp passa duas uras).

Colliaziuns
Conradin Riola en il Lexicon istoric retic
Trun (tudestg e fin 1943 offizialmain Truns) è ina vischnanca politica svizra en il chantun Grischun. Ella è situada en il circul Cadi dal district Surselva.
La ligia grischa ei vegnius fundau sut il ischi da Trun ils 16avel da mars 1424. Pervida quella historia vegn Truns e numnaus "il cor dal cantun Grischun".

Il uoppen
Il uoppen contesta in ischi cun ragischs neras e tschun gronds fegls.
Quei ischi che ei representaus en quel uoppen, stat sper la cappella da Sogn Anna e regurda a la constituziun dal cantun Grischun.

Remarcabladad
OGNA
Nossa dunna dalla gliesch
Cuort ligia grischa
Senda d'art

Persunalitads
Martin Martini (*1565-1610), artist e producent da vedutas
Pader Placidus a Spescha (*1752-1833), cartograf, geograf, alpinist, perscrutader da la natira e dal linguatg rumantsch
Dumeni Capeder (* 1934), scriptur rumantsch
Caspar Decurtins (*1855-1916), scolast, poet, scribent e politicher
Alois Carigiet (*1902-1985), artist e graficher

Colliaziuns

Annotaziuns
Trzeszczyna (lingua tudestga: Heinrichsfelde, pronunzia: [tʂɛʂˈt​͡ʂɨna]) è in lieu da la Pologna nord-occidentala. El appartegna a la vischnanca da Łobez ch'è situada en il circul da Łobez dal voivodat da Pomarania dal Vest. Il vitg sa chatta var 5 kilometers al nord da la citad da Łobez e 73 kilometers al nord-ost da la chapitala dal voivodat, Szczecin.. Trzeszczyna è ina part da sołectwo da Dalno e dumbra 40 habitants.
Tranter il 1975 ed il 1998 appartegneva Trzeszczyna al voivodat da Szczecin (Stettin).

Annotaziuns
Tràn (sutsilvan Traun, tudestg Trans) è fin ils 31. da december 2008 stada ina vischnanca politica en il circul Tumleastga dal district dal Rain Posteriur en il chantun Grischun en Svizra.
Dapi ils 1. da schaner 2009 tutga Tràn ensemen cun Feldis/Veulden, Sched e Tumegl/Tomils tar la nova vischnanca da Tumegl.
Trélex è ina vischnanca svizra en il chantun Vad en il district Nyon.
Il Tschad è in pajais da l'Africa centrala. Sia chapitala è N'Djamena.
Las linguas uffizialas èn il franzos e l'arab.

Geografia

Istorgia

Politica
Tschappina (rumantsch, istoric Tschupegna) è ina vischnanca politica svizra en il chantun Grischun. Ella è situada en il circul Tusaun dal district dal Rain Posteriur.

Colliaziuns
Tschertezza da salvamaint significha üna noziun centrela da la teologia dal protestantissem. Ella managia cha'l pcheder güstificho da Dieu po esser sgür ch'el hegia la cumünaunza cul Segner uossa ed eir in l'ultim güdizi.
La tschertezza da salvamaint as basa be sülla cretta chi clappa las impromischiuns divinas e survain la grazcha scu ün regal. La polemica dals refurmaturs as drizza cunter üna incletta da salvamaint chi considerescha las bunas ouvras dal crettaivel scu decisivas per pudair river a Dieu.
Ils teologs luterauns e refurmos stimaivan las bunas ouvras, ma els intunaivan la dretta plazza per quellas: nempe illa relaziun cul prossem chi douvra il bön - e na illa relaziun cun Dieu innua cha la cretta dess agir sulettamaing.
La tschertezza da salvamaint es collio culla santificaziun e s'exprima e crescha in ella.
La rösa da Luther illustrescha la tschertezza da salvamaint in fuorma spessa.
Tschiertschen-Parden è ina vischnanca politica svizra en il chantun Grischun che appartegna al circul Churwalden dal district Plessur.

Colliaziuns
Tschiertschen è ina fracziun da la vischnanca Tschiertschen-Praden en il chantun Grischun che appartegna al circul Churwalden dal district Plessur.
Tschierv (tudestg ed enfin l'onn 1943 uffizialmain Cierfs) era fin ils 31 da december 2008 ina vischnanca politica svizra en il chantun Grischun. Tschierv sa chatta en il circul Val Müstair dal district En.
Il 1. da schaner 2009 ha Tschierv fusiunà cun las autras vischnancas svizras da la val (Fuldera, Lü, Müstair, Santa Maria Val Müstair und Valchava) a la nova vischnanca da Val Müstair.

Geografia

Fracziuns da la vischnanca

Populaziun

Lingua
La lingua uffiziala da la vischnanca da Tschierv è il rumantsch.

Persunalitads
Gian Battista Tramèr (1812–1893), reverenda, schurnalist e scriptur rumantsch

Colliaziuns
Il tschinchevel (Rumauntsch Grischun: tschintgavel) cudesch da Moses (eir numno Deuteronomium in lingua greca latiniseda = seguonda ledscha, manageda es la seguonda vouta dal artschaiver ils desch cumandamaints zieva il raquint dal seguond cudesch da Moses aint ils chapitels 19 e 20) es ün cudesch biblic e la tschinchevla e dimena ultima part da la Tora güdeva respectivamaing dals cudeschs da Moses aint il Vegl Testamaint tar ils cristiauns.
La noziun hebraica es Devarim (‏דְּבָרִים‎), que voul dir „pleds, sentenzchas“, e deriva da la prüma frasa dal cudesch (‏אֵלֶּה הַדְּבָרִים‎ Eleh ha-Devarim per „que sun ils pleds...“).

Commentaris da la scienza dal Vegl Testamaint
Karin Finsterbusch: Deuteronomium. Eine Einführung. (= Üna introducziun) UTB 3626. Chesa editura Vandenhoeck & Ruprecht, Göttingen 2012.
Eduard Nielsen: Deuteronomium (Handbuch zum Alten Testament [= Manuel davart il Vegl Testamaint] I,6). Mohr (Siebeck), Tübingen 1995, ISBN 3-16-146253-X.
Udo Rüterswörden: Das Buch (= Il cudesch) Deuteronomium (Neuer Stuttgarter Kommentar: Altes Testament 4). Katholisches Bibelwerk, Stuttgart 2006, ISBN 978-3-460-07051-6.

Colliaziuns
Udo Rüterswörden: Deuteronomium. In: Michaela Bauks, Klaus Koenen, Stefan Alkier (Edituors): Das wissenschaftliche Bibellexikon im Internet (WiBiLex) = Il lexicon scientific da Bibgia aint in l'internet, Stuttgart 2006 seg.
Tschlin (tudestg ed enfin l'onn 1943 uffizialmain Schleins) è ina fracziun da la vischnanca da Valsot en il chantun Grischun. Ella è situada en il circul Ramosch dal district da l'En.
Il 1. da schaner 2013 è ella vegnida fusiunada cun l'anteriura vischnanca da Ramosch a la nova vischnanca da Valsot.

Num dal lieu
Il num dal lieu ch'è l'emprima giada vegnì menziunà l'onn 1351 munta oriundamain in bajetg ch'è circumdà d'in mir.

Vopna
Descripziun: Sin argient (alv) in capricorn nair che stat sidretg (cun intgins tatgs cotschens) che porta in tscharesch nair. In sigil da vischnanca da l'onn 1591 mussa il capricorn sco vopna da la Lia da la Chadé. Il tscharesch è in simbol dal martiri dal sontg Blasius, dal patrun-baselgia local.

Geografia
Il vitg Tschlin giascha en l'Engiadina Bassa sin 1533 m s.m., en il nord da l'En. Tar la vischnanca tutgan era la fracziun Martina cun il lieu Vinadi sco era la fracziun Strada cun Chaflur. Ils secturs principals èn l'agricultura, il sectur da servetschs (tranter auter la duana ed la guardia da cunfin) sco era la bieraria (Biera Engiadinaisa).

Fracziuns da la vischnanca

Populaziun
La gronda part da la populaziun lavura en l'agricultura, il sectur da servetschs u tar la confederaziun (la duana ed la guardia da cunfin). Blers lavurants lavuran a Scuol ch'è fitg datiers.

Linguas
En la vischnanca discurra la populaziun Vallader. Da l'onn 1880 enfin 1980 era la repartiziun da las linguas pli u main constanta (1880 87%; 1910 81%; 1941 84% e 1970 83% rumantschs). L'onn 2000 han anc 85% da la populaziun chapì il rumantsch ch'è anc adina la suletta lingua per l'administraziun ed la scola. Il svilup dals ultims onns sa mussà en suandanta tabella:

Derivanza e naziunalitad
Dals 431 abitants ch’abitavan l'onn 2005 a Tschlin eran 411 Svizzers.

Attracziuns
La baselgia refurmada, gotic tardiva è vegnida bajegiada l'onn 1515 sin ils mirs da la baselgia veglia. Ils maletgs vid las paraids derivan dal baud 16 avel tschientaner. La funtauna da Dunna Lupa è vegnida construida l'onn 1960.

Istorgia
Il vitg da Tschlin è populà almain dapi il 10 avel tschientaner. L'onn 1499 èn truppas tirolaisas avanzadas a Tschlin. Duonna Lupa ha dentant pudì surmanar els per turnar. Ella ha raquintà che las truppas confederadas vegnian. En la Guerra da trent'onns ha la vischnanca gì ils onns 1621/1622 gronds donns entras truppas austriacas. L'onn 1854 è Tschlin daventà ina vischnanca independenta. La vischnanca è brischada giu prest cumplettamain l'onn 1856.

Traffic
Tschlin ha ina lingia da posta Strada-Tschlin, ch'è colliada cun la lingia Scuol-Martina (-Landeck, Austria).
La Strada chantunala 27 passa per la vischnanca.

Colliaziuns
Tschlin en il Lexicon istoric retic
La pagina uffiziala da la vischnanca da Tschlin
Tschinquaisma (per rumauntsch grischun Tschuncaisma, noziun oriunda in lingua greca pentekostē hēmera = il tschinquauntevel di) es üna festa cristiauna chi vain celebreda 50 dis zieva Pasqua. La Bibgia raquinta i'l seguond chapitel dal cudesch dals fats dals apostels dal origen da Tschinquaisma.
Il prüm documaint chi manzuna Tschinquaisma scu üna festa ecclesiastica deriva da l'an 130.

Cuntgnieu
I'l center da Tschinquaisma sto il Spiert Sench chi vain suringiò süls discipuls ramassos e'ls fo capabels da comunicher in tuottas linguas. In quist reguard es Tschinquaisma il cuntrari da l'istorgia da la fabricaziun da la tuor da Babel, in consequenza da la quela ils umauns gnivan deresos sül muond inter e perdaivan üna lingua cumünaivla.
Tschinquaisma vala per la festa da l'anniversari da la baselgia mundiela.

Litteratura
Jens Herzer: Ostern, Himmelfahrt, Pfingsten, Weihnachten. Was wissen wir über die Ursprünge des Christentums? (= Pasqua, Ascensiun, Tschinquaisma, Nadel. Che savainsa dals origens dal cristianissem ?) Brennpunkt Die Bibel. Tom 4. Evangelische Haupt-Bibelgesellschaft e von Cansteinsche Bibelanstalt, Berlin 2000. ISBN 3-7461-0144-1 (scrit inclegiantaivelmaing ed in medem möd scientificamaing)
Alfons Weiser, Karl-Heinrich Bieritz, Henning Schröer, Petra Sevrugian: Pfingsten/Pfingstfest/Pfingstpredigt. (= Tschinquaisma/Festa da Tschinquaisma/Predgia da Tschinquaisma) In: Theologische Realenzyklopädie (= enciclopedia reela teologica). Berlin 26.1996, pag. 379–398. ISBN 3-11-002218-4 (Survista enciclopedica cun litteratura ulteriura)

Colliaziuns
Pagina d'internet cun üna pruna d'infurmaziuns davart ed intuorn Tschinquaisma
Gypaetus barbatus

Il tschéss-barbet ei in utschi da rapina dalla familia dils sprers (Accipitridae). Cun ina larghezia da 2,8 m vala el sco in dils pli gronds utschels che san sgular. Il tschéss-barbet ei il pli grond utschi da rapina dall'Europa. Ell'Europa dat ei ca. 500 tocs, cun quei ei vala el sco fetg pereclitaus.

Cumparsa
Il dies dil tschéss-barbet ei grisch-ners. Il culiez ed il venter ein da colur alva. La lunghezia dil tgierp ei 1,2 m ed la larghezia 2,8 m e la peisa 6 kg.

Derasaziun
Ins anfla il tschéss-barbet en treis differents continents: Africa, Europa (fetg darar) ed Asia. Ella muntogna dil sid dalla Europa anflan ins el fetg darar. Ell'Asia centrala ei il tschéss-barbet il pli fetg derasaus, schizun ell'Arabia. Ell' Africa anflan ins il tschéss-barbet el Maroc, la Kenia e la Tansania.
Il tuatschin è in dialect rumantsch che vegn discurrì en la part superiura da la Surselva, numnadamain en las vischnancas da Tujetsch e Val Medel (medelin).

Tratgs caracteristics
Il dialect tuatschin furma – ensemen cun il dialect da la Val Medel, il medelin – ina varianta dal sursilvan vegl. El mussa caracteristicas dals dialects dal Grischun Central e da l’Engiadina ch’èn idas a perder en il sursilvan nov che vegn discurrì en il rest da la Surselva. Il tuatschin para d’esser stà immun envers midadas linguisticas dal 15avel e dal 18avel tschientaner ch’han allontanà il sursilvan dals auters dialects grischuns. Malgrà la distanza geografica furman il tuatschin ed il medelin la colliaziun linguistica tranter il sursilvan ed il Grischun Central.

L’accentuaziun spezialmain marcanta dals diftongs collia il tuatschin schizunt cun l’idiom ladin vallader e cun il jauer, il dialect da la Val Müstair (entant ch’il puter enconuscha ina endirida dals diftongs resp. monoftongaziun sumeglianta al sursilvan).
In’ulteriura cunfinaziun vers il sursilvan furma la ferma tendenza da palatalisaziun dal tuatschin (p.ex. casa > tgasa/tgesa).

Utilisaziun
Tar il tuatschin sa tracti d’in dialect che vegn discurrì en il mintgadi. Lingua scritta e da scola en ses territori da derasaziun furma percunter il sursilvan standardisà.

Scripturs tuatschins
Pascal Gamboni (* 1977), chantautur che scriva ses texts en tuatschin
Laura Loretz (* 1987) scriva istorgias curtas en tuatschin

Colliaziuns
Pagina davart il dialect tuatschin
Tumas numan ins las collinas marcantas ch'èn caracteristicas per la cuntrada enturn Domat en la Val da Rein en il chantun Grischun.
Las dudesch tumas èn cun gronda probabladad in resultat da las bovas da crappa da Flem e Tumein. Che las tumas n'èn betg ina furma d'erosiun dal Rain, è vesaivel al fatg ch'ils cugns n'èn betg ina furma tipica d'erosiun.
Las tumas en il center dal vitg da Domat, a Favugn ed a Cuira èn in resultat da las restanzas transportadas da las bovas da crappa da Tumein.
Dador la regiun da la Val da Rain vegn tar quella sort da collinas discurri da «Tomahügel» ni era da «Tumas».

Litteratura
Jörger, Kaspar: Domat/Ems. Eine geographische und kulturhistorische Studie, herausgegeben von Hendri Spescha, Domat/Ems 1962
Emil Kirchen: Wenn der Berg stürzt: das Bergsturzgebiet zwischen Chur und Ilanz . - Chur [etc.]: Terra Grischuna, cop. 1993. ISBN 3-7298-1087-1
Adrian Pfiffner: Die Bergstürze von Tamins und Flims, SeniorenUniversität Bern, 1. Dez. 2020

Referenzas
Tumasch d'Aquino (* intuorn dal 1225 sül chastè Roccasecca sper Aquino illa provinza taliauna Latinum, † dals 7 da marz 1274 a Fossanova; per taliaun Tommaso d'Aquino) d'eira ün muong dals dominicauns ed ün dals teologs e filosofs cristiauns cun l'influenza la pü granda i'l temp d'immez. Sieus effets tendschan fin al preschaint.

Vita
Tumasch faiva stüdis da teologia e filosofia suot sieu magister academic Albertus Magnus a las universiteds da Paris e da Colonia.
Pü tard lavuraiva'l scu scienzio e mneder in clostras da Napoli ed impustüt ad Orvieto, inua cha eir la granda part da sias ouvras gniva scritta.

Teologia

Tumasch vela pel rapreschantant principel da la scolastica ota e fuorma dimena il punct culminant da quella direcziun dal penser chi collia ils impissamaints da l'antica culs fundamaints da la cretta cristiauna.

Istorgia da recepziun
Tumasch d'Aquino es gnieu canoniso dals 18 da lügl 1323 dal papa Gioannes XXII. e vain onuro scu ün sench illa baselgia catolica romauna a partir da quista data.

Litteratura

Introducziuns
David Berger: Thomas von Aquin begegnen (= inscuntrer a Tumasch d'Aquino). Chesa editura Sankt Ulrich, Augsburg 2002, ISBN 3-929246-77-5.

Colliaziuns
Tuot las ouvras per latin illa versiun originela
Tumegl (uffizialmain tudestg Tomils) è ina vischnanca politica svizra en il chantun Grischun. Ella è situada en il circul Tumleastga dal district Rain Posteriur.
La vischnanca è sortida il 1. da schaner 2009 ord la fusiun da Veulden, Sched, Tràn e l'anteriura vischnanca da Tumegl, che fin alura eran vischnancas autonomas.

Colliaziuns
2009: La pli gronda fusiun da vischnancas en il Grischun (datoteca pdf; 14,9 KB)
Tumegl (tudestg Tomils, num uffizial Tumegl/Tomils) era fin ils 31 da december 2008 ina vischnanca politica svizra en il chantun Grischun. Tumegl è situà en il circul Tumleastga dal district Rain Posteriur.
Il 1. da schaner 2009 ha Tumegl fusiunà cun Veulden, Tràn e Sched e furma ina nova vischnanca cun il medem num.
Tumein (uffizialmain tudestg Tamins) è ina vischnanca politica svizra en il chantun Grischun. Ella è situada en il circul Trins dal district Imboden, a var 10 km en il nord da Cuira.
Sut il Schlossfelsen da la fracziun Reichenau s'uneschan il Rain Posteriur ed il Rain Anteriur tar il Rain. Sin la staziun da Reichenau-Tamins sa divida il traject da la Viafier retica or da Cuira. Ina lingia maina per Tusaun en l'Engiadina, l'autra per Mustér ad Andermatt.

Populaziun

Linguas
La midada da lingua a Tumein dal sursilvan, in idiom rumantsch, tar il tudestg è gia successa fitg baud. Il temp exact n'è betg conuschent. Ma i ha adina dà ina minoritad da lingua rumantscha. Il svilup dals ultims onns sa mussà en la suandanta tabella:

Derivanza e naziunalitad
Il 2005 èn 88% dals 1'163 abitants stads burgais svizzers.

Colliaziuns

Website uffiziala da la vischnanca da Tumein
Tumleastga (tudestg Domleschg) è ina vischnanca politica svizra en il chantun Grischun, en la Regiun Viamala.
La Tunesia è in pajais da l'Africa dal nord. Sia chapitala è Tunis.
Las linguas uffizialas èn il franzos e l'arab l'berber.
Il Tunnel dal Seelisberg è in tunnel stradal svizzer che traversa la muntogna dal Seelisberg. Il tunnel è il segund pli lung tunnel stradal da la svizra suenter il Tunnel stradal dal Son Gottard ed il pli lung tunnel stradal cun duas foras. Il tunnel è 9,280 kilometers lungs. Il portal dal nord è ad Beckenried en il Chantun Sutsilvania ed il Portal dal sid a Flüelen en il Chantun Uri. Il tunnel fa part da l'autostrada A2 che va da Basilea a Chiasso. Il tunnel è vegnì inaugurà l'onn 1980.

Vesair era
Tunnel stradal dal San Bernardin
Seelisberg
A2
Il Tunnel dal Simplon è in tunnel da viafier italo-svizzer che traversa la muntogna dal Simplon. Il tunnel è 20 kilometers lungs. Il portal dal nord è a Brig en la Svizra (Chantun Vallais) ed il portal dal sid ad Iselle en l'Italia. Tranter l'inauguraziun en l'onn 1906 e 1982 era el il pli lung tunnel viafier dal mund.

Vesair era
Tunnel viafier dal Son Gottard
Tunnel viafier dal Lötschberg
Simplon
Pass dal Simplon
Bern-Lötschberg-Simplon-Bahn
Viafiers federalas svizras

Colliaziuns
Il segund tunnel, portal dal transit tras las Alps
Il pled Tunnel dal Son Gottard ha differentas muntadas:

Il Tunnel viafier dal Son Gottard
Il Tunnel stradal dal Son Gottard
Il Tunnel da basa dal Son Gottard
Il Tunnel stradal dal Son Gottard è in tunnel stradal svizzer che traversa la muntogna dal Gottard. Il tunnel è il segund lung tunnel stradal dal mund suenter il Lærdalstunnelen en Norvegia ed è 17 kilometers lungs. Il portal dal nord è ad Caschanutta (tud. Göschenen) en il Chantun Uri ed il portal dal sid Airolo en il Chantun Tessin. Il tunnel fa part da l'autostrada A2 che maina da Basilea a Chiasso. Tar l'inauguraziun l'onn 1980 valeva il tunnel sco pli lung tunnel stradal dal mund.

Vesair era
Tunnel da basa dal Son Gottard
Tunnel viafier dal Son Gottard
Tunnel stradal dal San Bernardin
Tunnel dal Seelisberg
Pass dal Son Gottard
A2
Il tunnel viafier dal Son Gottard è in tunnel da viafier svizzer che traversa la muntogna dal Gottard. Il tunnel è 15 kilometers lungs. Il portal dal nord è a Caschanutta (tud. Göschenen) en il Chantun Uri ed il portal dal sid ad Airolo en il Chantun Tessin. Tar l'inauguraziun l'onn 1881 era el il pli lung tunnel viafier dal mund.

Vesair era
Tunnel da basa dal Son Gottard
Tunnel stradal dal Son Gottard
Tunnel viafier dal Lötschberg
Tunnel dal Simplon
Pass dal Son Gottard
Viafiers federalas svizras
Turgi è ina vischnanca politica cun 2.760 abitants en il chantun Argovia en Svizra.
Il Stadi liber da la Turinga (tudestg Freistaat Thüringen) è in pajais federativ (Land) da la Germania. Sia chapitala è Erfurt.

Geografia
La Turinga ha ina surfatscha da 16.172,10 km².
Turitg (tudestg: Zürich, franzos/englais: Zurich, talian: Zurigo, tudestg svizzer: Züri, latin: Turicum) è ina citad da la Svizra, cun 400.000 abitants (cun aglomaraziun 1,1 milliuns) la pli gronda da la Svizra e ses center economic e cultural. La citad schai al flum Limmat ed a la sortida da lez or dal Lai da Turitg ed è la chapitala dal chantun Turitg. Ils abitants sa numnan Turitgais per rumantsch e Zürcher per tudestg.

Geografia
Turitg schai sin 408 m.s.m. a la fin dal Lai da Turitg, tranter ils bots Üetliberg en il vest e
Zürichberg en l'ost. La citad veglia giascha da domasduas varts dal flum Limmat, che sorta qua dal Lai da Turitg, flessegia l'emprim encunter nord e fa lura ina lunga storta vers vest. Curt suenter che la Limmat sorta dal lai da Turitg vegn ella gia unida cun il flum Sihl, che furma uschia in plaz en furma d'ina peninsla, sin la quala sa chattan la staziun principala e la via da la staziun. Da l'autra vart da la Limmat sa chatta il Nieder- ed il Oberdörfli cun la baselgia marcanta "Grossmünster" enamez.

Vita da notg, parties, clubs
La vita da notg a Turitg è - en cumparegliaziun cun la grondzzia da la citad - fitg varianta. Entant ch'il Niederdörfli era pli baud fitg admirà per ir en sortida, è quai ozendi plitost il quartier da "Züri-West" il center da la vita da notg. Sin ils anteriurs lieus industrials sco l'areal Maag u l'areal Löwenbräu èn ils davos onns il clubs creschids sco bulieus or da la tiara, uschia p.ex. la "Säulenhalle" en l'edifici da la Löwenbräu, il werk21 ni il code club. In dals pli gronds clubs da Turitg, l'X-tra è medemamain en la vischinanza.
A la riva dal Lai da Turitg, en direcziun da Cuira, sa chatta il local alternativ da la "Rote Fabrik" che è in cunterpol envers tut ils clubs trendys da techno e house.
Turtmann è ina vischnanca svizra en il chantun Vallais en il district Leuk.
Tusaun (tudestg Thusis, talian, istoric Tosana) è ina vischnanca politica svizra en il chantun Grischun. Ella è la chapitala dal circul omonim e dal district dal Rain Posteriur.
La muntogna da chasa è il Piz Beverin cun ses 2'998 m.s.m. Ils 24. dad october 1996 è il Crapteigtunnel tranter Tusaun e Runtgaglia vegnì avert.

Populaziun

Linguas

Annotaziuns